**PRESS-RELIZ**

Oʻzbekiston Respublikasi Prezidentining “Xokkey sport turini rivojlantirishning qoʻshimcha chora-tadbirlari toʻgʻrisida” 2024-yil 23-sentabrdagi PQ-334-sonli qarori qabul qilindi.

Qarorga koʻra,

Oʻzbekiston xokkey fediratsiyasi, xokkey sport turi boʻyicha sport klublari va nodavlat sport ta’lim tashkilotlari uchun foyda soligʻi uch yil muddatga **50 foizga** **kamaytirilad**i.

Mazkur soliq imtiyozidan foydalanish bo‘yicha murojaat yuborish uchun “Soliq imtiyozlaridan foydalanish bo‘yicha murojaat yuborish” interaktiv xizmati my3.soliq.uz portalida test rejimida ishga tushirilgan.

Ushbu xizmatdan yuridik shaxslar, QQS va AOS to‘lovchilari bo‘lgan YaTTlar foydalanishi mumkin.

Interaktiv xizmat orqali imtiyoz mavjud bo‘lgan ko‘chmas mulk egalik huquqi yoki maydoni o‘zgarganda ham ushbu obyekt uchun murojaat yuborish mumkin.

“Soliq imtiyozlaridan foydalanish bo‘yicha murojaat yuborish” xizmatidan foydalanish bo‘yicha quyidagi [**qo‘llanma**](https://soliq.uz/storage/files/August2023/00000000894e8d130189afb9f4ba001f.pdf) havolasidan foydalanishingiz mumkin*.*

Oʻzbekiston xokkey fediratsiyasi, xokkey sport turi boʻyicha sport klublari va nodavlat sport ta’lim tashkilotlari faoliyatini moliyalashtirish uchun yuridik shaxslar tomonidan yoʻnaltiriladigan homiylik xayriya summasi foyda soligʻini hisoblashda soliq solinadigan bazadan chegirib tashlanadi.

Ushbu xarajatlarni chegirish uchun soliq toʻlovchilar tomonidan foyda soligʻi hisobotining boshqa xarajatlar tarkibida *(2-ilova 0135 satrda)* koʻrsatishlari mumkin.

Umumbelgilangan soliqlar ma’muriyatchiligi boshqarmasi